Congress Crisis LIVE: नवजोत सिद्धू और मुख्यमंत्री चन्नी के बीच गिले शिकवे हुए दूर, सुलह का फ़ॉर्मूला तैयार, जल्द करेंगे साझा प्रेस कॉन्फ़्रेन्स
पंजाब का सियासी घमासान बेहद दिलचस्प होता जा रहा है यहां की पॉलिटिक्स पल-पल बदल रही है। वहीं, छत्तीसगढ़ में बारी-बारी से मुख्यमंत्री बनाये जाने की चर्चा के बीच एक बार फिर सत्ताधारी कांग्रेस के एक दर्जन से अधिक विधायक दिल्ली पहुंच गए हैं।
नई दिल्ली: पंजाब का सियासी घमासान बेहद दिलचस्प होता जा रहा है यहां की पॉलिटिक्स पल-पल बदल रही है। कैप्टन अमरिंदर सिंह दिल्ली में हैं, उनके अगले कदम पर हर किसी की नजर है। प्रदेश कांग्रेस अध्यक्ष के पद से इस्तीफे के बाद सिद्धू के अगले प्लान पर भी हर किसी की निगाह है। वहीं, छत्तीसगढ़ में बारी-बारी से मुख्यमंत्री बनाये जाने की चर्चा के बीच एक बार फिर सत्ताधारी कांग्रेस के एक दर्जन से अधिक विधायक दिल्ली पहुंच गए हैं। राष्ट्रीय राजधानी में कांग्रेस विधायकों के दौरे ने राज्य में सियासी गर्मी बढ़ा दी है।